Alfonso Beorlegi

Alfonso Beorlegi Canet (Lizarra, 1888ko urtarrilaren 26a - Zaragoza, 1936ko irailaren 29a) euskal militarra izan zen.

Biografia 
22 urte zituela Toledoko Infanteria Akademian sartu zen. Graduatu ondoren Marokora (1913) bidali eta hantxe hasi zuen karrera, 1930ean koronel bihurtua. Urte hartako Jakako altxamenduan atxilotua izan zen.

1936ko uztailaren 17 eta uztailaren 18ko altxamendua izan zenean, Iruñean zegoen eta Molaren agindupean geratu zen. Molak Goardia Zibila eta Guardia de Asaltoren zuzendaritza eman zion. Nafarroan altxamendua finkatu zenean, Gipuzkoa konkistatzeko armada zuzendu zuen. Irailaren 4an Irun mendean hartu zuen San Martzial mendia konkistatu eta gero.

Muga hartzerakoan, hankan bala batez zauritua izan zen, baina uko egin zion zauria tratatzeari. Donostiaren kontra abiatu zen gero, eta bertara garaile sartu irailaren 13an. Artean, hiriburua okupatu ondoko desfilea ikusi ahal izan zuen, eta hiltzera erretiratu zen; egun gutxitara hil zen Zaragozan, haratustelak jota.

George Steerek esan zuen hasieran akatsak egin bazituen ere, batez ere artilleria erabili gabe San Martzial eraso zuelako, soldadu ausarta zela. Paul Prestonek, bere adorea nabarmendu ez ezik, ume handitzat dauka.

Erreferentziak

Bibliografia

Kanpo loturak 
 Beorlegiren Oiartzungo omenaldia Unidad kazetan (1936)
 

Nafarroako militarrak
Espainiako Gerra Zibileko militarrak
Espainiako Gerra Zibilean eraildako euskal herritarrak
Lizarratarrak